text: Landbrug var ikke skyld i fiskedød i Filsø
  05 oktober 2018 kl. 19.36
  Det var ikke næringsstoffer fra landbruget, der var årsag til iltsvind og fiskedød i Filsø i august. Det slår Københavns Universitet fast i en ny rapport.
  Årsagen til iltsvindet og den store fiskedød var i stedet stor tilførsel af organisk stof, som for eksempel blade, ekskrementer fra fugle og lignende fra naturens eget kredsløb, der blev nedbrudt i søen. Det betød et stærkt forøget iltforbrug.
  Københavns Universitet slår i rapporten fast, at det ophobede organiske materiale, der forårsagede iltsvindet, kan stamme fra både natur- og landbrugsarealer.
  Rapportens konklusioner er glædelige, men ikke spor overraskende for Lars Hvidtfeldt, vice formand i Landbrug og Fødevarer.
  - Det var temmeligt åbenlyst fra begyndelsen, at Filsø sagen ikke kunne relateres til landbrugets næringsstoffer, men det er selvfølgelig glædeligt, at Københavns Universitet nu bekræfter det, siger Lars Hvidtfeldt.
  